{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":13,"n_cols":6,"rows_kept":13,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Prijedlog pravilnika o postupku ispitivanja vodomjera statističkom metodom u svrhu produljenja ovjernog razdoblja"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"KREŠIMIR ČUPIĆ"," ,\nČlanak 1.","Ovaj prijedlog pravilnika se odnosi samo na navojne vodomjere. Da li se mogu uključiti i prirubnički? U uslužnom području ViO Zagreb ima preko 10.000 komada takvih vodomjera. Ako se prihvati prijedlog za prirubničke vodomjere potrebno je postaviti novu tablicu za uzimanje uzoraka za te vodomjere s manjim brojem veličine skupine i shodno tome uzimanjem manjeg broja uzoraka.\n\nDa li se ovaj prijelog pravilnika odnosi i na vodomjere koji su ugrađeni prije stupanja na snagu ovog pravilnika ili na sve (prirubničke) kojima još vrijedi ovjerno razdoblje?","Primljeno na znanje","Ovaj Prijedlog pravilnika odnosi se na sve vodomjere maksimalnog protoka do 10 m3/h koji su u uporabi na području RH, u okviru propisanog ovjernog razdoblja"]
[2,"IVA BRKARIĆ"," ,\nČlanak 2.","Komentar za KD VODOVOD I KANALIZACIJA d.o.o., Rijeka\nČlanak 2., stavak 4.\n\"Vlasnik vodomjera iz stavka 3. ovoga članka, prilikom izuzimanja vodomjera s obračunskog mjesta dužan je: \n◊ obvezno zatvoriti ulaz i izlaz vodomjera da se njegova unutrašnjost ne osuši \n◊ izraditi zapisnik o izuzimanju vodomjera iz mreže, koji potpisuju predstavnik vlasnika vodomjera (obračunskog komunalnog mjerila) i korisnik vodomjera. Zapisnik o izuzimanju vodomjera iz mreže mora sadržavati očitano stanje vodomjera u litrama prilikom izuzimanja iz mreže, način ugradnje (H-horizontalni; V-vertikalni) i stanje ovjerne oznake (plombe)“\n\nUkoliko Zapisnik o izuzimanju vodomjera koji se dostavljaju kao uzorak potpisuju isporučitelj i korisnik, to znači da korisnik daje suglasnost da se taj vodomjer kontrolira, a što nema osnovu, kako zakonsku, a tako niti vlasničku. Što ako korisnik odbije potpisivanje zapisnika, ako iz nekog razloga u trenutku izuzimanja nisu riješeni vlasnički odnosi (npr. nasljeđivanje), što ako korisnik ne stanuje u objektu, boravi u inozemstvu, i sl. ?","Nije prihvaćen","Prilikom izuzimanja vodomjera iz mreže zbog produljenja ovjernog razdoblja nužan je potpis korisnika vodomjera kojim potvrđuje očitano stanje u litrama. Ovlašteni mjeritelj prilikom vizualnog pregleda vodomjera utvrđuje istovjetnost očitanja stanja sa stanjem navedenim u zapisniku"]
[3,"KREŠIMIR ČUPIĆ"," ,\nČlanak 2.","komentar na stavak 4. alineja 2. - smatramo da riječi \"i korisnik vodomjera\"  treba izbrisati iz razloga što se ovdje ne radi o izvarednom ispitivanju vodomjera koje je zatražio korisnik mjerila već vlasnik mjerila. U praksi je jako teško doći do kontakta korisnika mjerila osim ako se on nama ne javi. U tom smislu nećemo moći skupiti ispravne zapisnike te nećemo zadovoljiti formu..\nTakođer, smatramo da je podatak u litrama nepotreban. Očitanje u litrama se komplicira ako je na vodomjeru ugrađen RM za daljinsko očitanje ili neki drugi uređaj za daljinsko očitanje (čitači impulsa ili sl.). \nTi uređaji u pravilu prikrivaju kazaljke koje pokazuju manje jedinice od m3. Skidanje tih uređaja mogu oštetiti staklo (plastiku) na naglavku vodomjera i njih bi trebalo skidati u nazočnosti mjeritelja DZM-a.\nNadalje u nastavku teksta ovog pravilnika stoji da se vodomjer ne smije čistiti, a stakla su često zaprljana i otežava očitanje u litrama.","Djelomično prihvaćen","Prilikom izuzimanja vodomjera iz mreže zbog produljenja ovjernog razdoblja nužan je potpis korisnika vodomjera kojim potvrđuje očitano stanje u litrama. Ovlašteni mjeritelj prilikom vizualnog pregleda vodomjera utvrđuje istovjetnost očitanja stanja sa stanjem navedenim u zapisniku. \nUređaj za daljinsko očitanje mora se skinuti prije dostave na ispitivanje.\nPrihvaća se prijedlog o čišćenju vodomjera.  \nU svezi gore navedenoga izmijenit će se članak 2."]
[4,"KREŠIMIR ČUPIĆ"," ,\nČlanak 2.","komentar u svezi stavka 3. - Vodomjer je mjerilo te se temeljem istoga utvrđuje količina vode, a ne cijena vode.","Primljeno na znanje","Stavak 3. članka 2. Prijedloga pravilnika definiran je sukladno članku 28. stavak 3. Zakona o mjeriteljstvu (NN 74/14, 11/18 i 114/22) ."]
[5,"KREŠIMIR ČUPIĆ"," ,\nČlanak 3.","komentar na stavak 2. - pretpostavljamo da se ovakvom formulacijom teksta htjelo reći da se  ispitivanje statističkom metodom mora izvršiti dovoljno prije isteka ovjernog razdoblja (na vrijeme) u slučaju da serija ne zadovolji te da se odabrani vodomjeri mogu na vrijeme izmjeniti vodomjerima s valjanim ovjernim razobljem (žigom). Ako je tome tako nemamo primjedbi.","Primljeno na znanje","Članak 3. će se pojasniti"]
[6,"KREŠIMIR ČUPIĆ","DODATAK I.,\n1. Podnošenje zahtjeva","Bilo bi dobro da se omogući podnošenje zahtjeva u digitalnom obliku, npr. putem e-maila\nkomentar na st. 1.1. toč. 3. - Da li se jedni te isti vodomjeri u uporabi smiju više puta ispitivati statističkom metodom i time im produljivati ovjerno razdoblje u slučaju dokazivanja točnosti?\nkomentar na st. 1.3. - Bilo bi dobro da se omogući podnošenje zahtjeva i pratećih podataka (popis vodomjera) u digitalnom obliku, npr. putem e-maila u tabličnoj formi (excel).\nkomentar na st. 3.1. druga rečenica - Definirati da li se pričuvni vodomjeri izuzimaju iz mreže kad i vodomjeri navedeni u uzorku ili tek ako se utvrdi neka nepravilnost iz točke 3.5.?\nkomentar na st. 3.2. - Ne vidimo razlog zašto se uzorci mjerila koji su ispitani i koji su prošli propisane zahtjeve ne bi ponovno stavljali u uporabu, za njih isto vrijedi produljenje ovjere za 3 godine. Shodno tome kad ih se stavi u uporabu zašto ne bi smjeli biti podvrgnuti ponovljenom statističkom ispitivanju temeljem ovog Pravilnika? Predlažemo izmjenu teksta ove točke ili brisanje iste. Da li to  znači da cijela skupina može ponovno biti ispitana statističkom metodom samo se ne smiju uzeti isti uzorci? Ako nije tako onda je nespretno napisano i valjalo bi razjasniti.\nkomentar na st. 3.5. - Bilo bi dobro definirati način dokazivanja (npr. U pravilnik napisati da se zapisnički utvrđuje neki od navedenih slučajeva a, b ili c) te definirati dostavu istog u DZM prije ispitivanja ili predati ovlaštenom mjeritelju DZM-a na dan ispitivanja? \nkomentar na st. 5.2. - Predlažemo promjenu ove točke na način da se granice dopuštene pogreške odrede kao kod izvanrednog ispitivanja koje je zatražio korisnik na iznose Q1= ±10%,Q2=±4%, Q3=±4%. Protoci Q1, Q2 i Q3 između kojih se ispituju vodomjeri su definirani u točck 5.5 ovog pravilnika. Minimalni zahtjev točnosti treba biti kao iz starog nevažećeg Pravilnika, a to je Qmin= ±8% (minimalni protok Q1), Qt= ±3% (prijelazni protok Q2).\nkomentar na st. 5.3. - Ovo je još jedan od razloga zašto ne treba očitanje u litrama prilikom izuzimanja vodomjera iz mreže koji se navodi u članku 2, stavci 4, alineji 2 ovog pravilnika.\nkomentar na st. 5.4. - Što kada imamo vodomjere koji nemaju isti razred točnosti za horizontalnu i vertikalnu ugradnju, a u uporabi su ugrađeni u vertiklanom položaju, u kojem načinu rada se ti vodomjeri ispituju?\nkomentar na st. 6.1. - U slučaju prihvaćanja prijedloga da se u ispitivanje vodomjera statističkom metodom uključe i prirubnički vodomjeri potrebno je doraditi postojeće tablice ili kreirati dodatnu koja bi bila primjerena za takve vodomjere (manja veličina prijavljene skupine, manja veličina uzorka, itd.)","Djelomično prihvaćen","DODATAK I. Točka 1.1. Podtočka 3. \nSkupini vodomjera kojoj je produljeno ovjerno razdoblje nije moguće ponovo produljenje.\n\nDODATAK I. Točka 1.3. \nAko skupina vodomjera ispitana statističkom metodom prema planu prihvaćanja zadovolji propisane zahtjeve izdaje se Ovjernica (pisani dokument) s prilogom popisa svih vodomjera iz prijavljene skupine. U svezi navedenoga sve mora biti u papirnatom obliku.\n\nDODATAK I. Točka 3.1. \nPričuvni vodomjeri izuzimaju se iz mreže kad i osnovni uzorci. \nNakon podnošenja zahtjeva nadležna PMS DZM-a odabire uzorke vodomjera i pričuvne uzorke vodomjera te se popis dostavlja podnositelju zahtjeva da navedene uzorke izuzme iz mreže. Shodno tome pričuvni vodomjeri izuzimaju se istovremeno sa osnovnim uzorcima ali se moraju jasno odvojiti.\n\nDODATAK I. Točka 3.2. \nIspitani uzorci, koji su zadovoljili propisane zahtjeve mogu se staviti u uporabu 3 godine nakon kojih slijedi ovjeravanje vodomjera. Briše se točka 3.2.\n\nDODATAK I. Točka 3.5. \nPrimljeno na znanje i dodati će se u točku 3.5. \n\nDODATAK I. Točka 5.2. \nGranice dopuštene pogreške propisane su Pravilnikom o tehničkim i mjeriteljskim zahtjevima koji se odnose na mjerila (NN 21/16) – prijedlog se ne prihvaća\n\nDODATAK I. Točka 5.3. \nPrilikom ispitivanja vodomjera ispušta se količina vode koja omogućuje najmanje jednominutno kontinuirano ispitivanje. Količine vode koje se koriste su „male“ u odnosu na pokazivanje vodomjera, stoga su nužna očitanja u litrama i decilitrima kako bi se izračunala pogreška pokazivanja.\n\nDODATAK 1. Točka 5.4. \nVodomjeri se ispituju u položaju u kojem su ugrađeni.\n\nDODATAK 1. Točka 6.1. \nOvim Prijedlogom pravilnika obuhvaćeni su navojni i prirubnički vodomjeri maksimalnog protoka do 10 m3/h"]
[7,"IVA BRKARIĆ","DODATAK I.,\n5. Ispitivanje mjeriteljskih značajki vodomjera ","Komentar za KD VODOVOD I KANALIZACIJA d.o.o., Rijeka\nDodatak I, točka 5. Ispitivanje mjeriteljskih značajki vodomjera\n\nRezultat ispitivanja mjerila može utvrditi odstupanje od zadane točnosti u korist kupca (mjerilo mjeri manje), ili u korist prodavatelja (mjerilo mjeri više). Predlaže se da se ta dva odstupanja razlikuju pri utvrđivanju izvješća o ispitivanju vodomjera statističkom metodom, odnosno da se Pravilnikom utvrdi i izdavanje Potvrde o produljenju ovjernog razdoblja za skupinu vodomjer za koje se utvrdi da do određene vrijednosti ne zadovoljavaju nazivnu točnost u korist kupca. Time bi se omogućilo da javni isporučitelj procijeni isplativost zamjene skupine vodomjera u odnosu na gubitak isporučene vode zbog netočnosti vodomjera.","Nije prihvaćen","DODATAK 1. Točka 5.\nGranice dopuštene pogreške propisane su Pravilnikom o tehničkim i mjeriteljskim zahtjevima koji se odnose na mjerila (NN 21/16). Ako se ispitivanjem ustanovi da su mjerila unutar granica dopuštene pogreške tada se može produžiti ovjerno razdoblje. Ovlašteni mjeritelj radi izvješće o ispitivanju ali se ono ne izdaje podnositelju zahtjeva. Ako su vodomjeri zadovoljili propisane zahtjeve izdaje se Ovjernica s popisom vodomjera. Postupak produljenja ovjernog razdoblja je dana opcija ukoliko niste u mogućnosti zamijeniti sve vodomjere kojima ističe ovjerno razdoblje. Rizik je na vlasniku vodomjera."]
[8,"IVA BRKARIĆ","DODATAK I.,\n8.Rezultati ispitivanja","Komentar za KD VODOVOD I KANALIZACIJA d.o.o., Rijeka\nDodatak I, točka 8. Rezultati ispitivanja\nDodatkom Pravilnika propisan je broj uzoraka vodomjera ovisno o veličini prijavljene skupine:\n- Za skupinu do 1200 vodomjera – uzorak od 50 vodomjera (4,16% i više)\n- Za skupinu 1201-3200 vodomjera – uzorak od 80 vodomjera (2,5% do 6,66%)\n- Za skupinu 3201-10000 vodomjera – uzorak od 125 vodomjera (3,9% do 1,25%)\n- Za skupinu 10001 -35000 vodomjera – uzorak od 200 vodomjera (2% do 0,57%)\n\nIz proizašlih postotnih udjela uzoraka u skupini razvidne su velike razlike u broju uzoraka, koje su značajne čak i unutar jedne skupine. Predlaže se određivanje veličina uzroka u nekom zadanom postotku u odnosu na veličinu skupine, npr. 1 do 2%.","Nije prihvaćen","Tablica uzoraka i skupina  određena je u skladu s normom HRN ISO 2859-1:2012 Postupci uzorkovanja pri pregledima po obilježjima."]
[9,"IVA BRKARIĆ","DODATAK I.,\n8.Rezultati ispitivanja","Komentar za KD VODOVOD I KANALIZACIJA d.o.o., Rijeka\nDodatak I, točka 8. Rezultati ispitivanja\nDodatkom Pravilnika propisan je broj uzoraka vodomjera ovisno o veličini prijavljene skupine:\n- Za skupinu do 1200 vodomjera – uzorak od 50 vodomjera (4,16% i više)\n- Za skupinu 1201-3200 vodomjera – uzorak od 80 vodomjera (2,5% do 6,66%)\n- Za skupinu 3201-10000 vodomjera – uzorak od 125 vodomjera (3,9% do 1,25%)\n- Za skupinu 10001 -35000 vodomjera – uzorak od 200 vodomjera (2% do 0,57%)\n\nIz proizašlih postotnih udjela uzoraka u skupini razvidne su velike razlike u broju uzoraka, koje su značajne čak i unutar jedne skupine. Predlaže se određivanje veličina uzroka u nekom zadanom postotku u odnosu na veličinu skupine, npr. 1 do 2%.","Nije prihvaćen","Napomena:\nKomentar isti kao pod 8.\n\nTablica uzoraka i skupina  određena je u skladu s normom HRN ISO 2859-1:2012 Postupci uzorkovanja pri pregledima po obilježjima."]
[10,"IVA BRKARIĆ","DODATAK I.,\n8.Rezultati ispitivanja","Komentar za KD VODOVOD I KANALIZACIJA d.o.o., Rijeka\nDodatak I, točka 8. Rezultati ispitivanja\nDodatkom Pravilnika propisan je broj uzoraka vodomjera ovisno o veličini prijavljene skupine:\n- Za skupinu do 1200 vodomjera – uzorak od 50 vodomjera (4,16% i više)\n- Za skupinu 1201-3200 vodomjera – uzorak od 80 vodomjera (2,5% do 6,66%)\n- Za skupinu 3201-10000 vodomjera – uzorak od 125 vodomjera (3,9% do 1,25%)\n- Za skupinu 10001 -35000 vodomjera – uzorak od 200 vodomjera (2% do 0,57%)\n\nIz proizašlih postotnih udjela uzoraka u skupini razvidne su velike razlike u broju uzoraka, koje su značajne čak i unutar jedne skupine. Predlaže se određivanje veličina uzroka u nekom zadanom postotku u odnosu na veličinu skupine, npr. 1 do 2%.","Nije prihvaćen","Napomena:\nKomentar isti kao pod 8.\n\nTablica uzoraka i skupina  određena je u skladu s normom HRN ISO 2859-1:2012 Postupci uzorkovanja pri pregledima po obilježjima."]